23/09/2022 | Administración LocalMunicipal
Rianxo
Secretaría
Resolución de Alcaldía nº 732 de 13 de setembro de 2022

Con data 13 de setembro de 2022 Ditase a Resolución da Alcaldía nº 732/2020, que transcrita literalmente di: Visto que en virtude de acordo plenario de data de 19.07.2019 determinouse que a concellería delegada de Benestar social, diversidade e igualdade fose desempeñada en réxime de adicación parcial, fixándose unha retribución bruta anual de 13.000 €. Visto que en virtude de Resolución de alcaldía núm.643/2019 de 19.07.2019 efectuouse por esta Alcaldía, delegación especial do servizo de Benestar social, diversidade e igualdade na concelleira dona Hadriana Ordóñez Ortero, sendo aceptada a citada delegación pola interesada. Visto que no día 28.01.2022 (R. E. 202200000000283) a concelleira dona Hadriana Ordóñez Otero presenta un escrito no que renuncia a percibir a retribución polo desempeño da Concellería delegada de Benestar social, diversidade e igualdade en réxime de adicación parcial. Visto que con data 24-02-2022 por Resolución de Alcaldía num 150/2022 efectuouse por esta Alcaldía a aceptación da renuncia á retribución polo exercicio da Concellería delegada de Benestar social, diversidade e igualdade en réxime de adicación parcial, de dona Rosalin Garratt Festa. Con data 02/09/2021 por Alcaldía iniciouse expediente para a recuperación das retribución da Concellería delegada de Benestar social, diversidade e igualdade en réxime de adicación parcial, de dona Rosalin Garratt Festa o considerar necesario dotar de mais medios persoais e materiais a area sendo necesario impulsar proxectos clave na área como a preparación dun novo concurso para o SAF, o impulso de axudas municipais para o estudo e a toma de decisión sobre o proxecto de Centro de Día ou Residencia aconsellan que a concelleira responsábel continúe a ter a dedicación parcial deixando sen efecto a súa suspensión. Con data 06/09/2022 Hadriana presentou conformidade asinada o restablecemento das retribucións polo exercicio da Concellería delegada de Benestar social, diversidade e igualdade en réxime de adicación parcial. Con data 06/09/2022 consta emitido certificado existencia de crédito por importe de 5552,36 € para Adicación da Concelleira H: Otero. Con data 06/09/2022 Consta emitido Informe de Cálculo salarial da reincorporación á dedicación exclusiva parcial set 22 da AEDL. Con data 06/09/2022 borrador de proposta. Con data 13 de setembro de 2022 emítese informe de fiscalización de intervención. Á vista dos antecedentes expostos, de conformidade co previsto no artigo 75 da Lei 7/1985, de 2 de abril, reguladora das bases do réxime local e en uso das facultades que me atribúe o artigo 21 da citada norma, ACORDO: PRIMEIRO: Aprobar o restablecemento das retribucións polo exercicio da Concellería delegada de Benestar social, diversidade e igualdade en réxime de adicación parcial, de dona Rosalin Garratt Festa cursando alta na Seguridade Social dende o día seguinte a sinatura da presente resolución. SEGUNDO: Notificar a presente á interesada. TERCEIRO: Dar traslado do presente acordo á intervención, departamento de persoal, Tesourería e procédanse de conformidade co previsto no artigo 75.5 da Lei 7/1985, de 2 de abril, reguladora das bases de réxime local e artigo 8.1 f) da Lei 19/2013, de 9 de decembro, á súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia). Rianxo, mércores 14 de setembro de 2022 Asinado en Rianxo por medios electrónicos polo alcalde Adolfo Muíños Sánchez